CELEX: 62021TN0321
Language: da
Date: 2021-06-09 00:00:00
Title: Sag T-321/21: Sag anlagt den 9. juni 2021 — Lietuvos geležinkeliai mod Kommissionen

26.7.2021   
            
            
               DA
            
            
               Den Europæiske Unions Tidende
            
            
               C 297/48
            
         
      Sag anlagt den 9. juni 2021 — Lietuvos geležinkeliai mod Kommissionen
      (Sag T-321/21)
      (2021/C 297/60)
      Processprog: engelsk
      
         Parter
      
      
         Sagsøger: Lietuvos geležinkeliai AB (Vilnius, Litauen) (ved advokat R. Zaščiurinskaitė)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Europa-Kommissionen tilpligtes at betale AB Lietuvos geležinkeliai en erstatning på 850 565,76 EUR svarende til morarenter til den rentesats, som Den Europæiske Centralbank anvender på sine vigtigste refinansieringstransaktioner, forhøjet med 3,5 procentpoint, af beløbet på 7 804 350 EUR for perioden fra den 5. januar 2018 og indtil den 29. januar 2021.
               
            
                  —
               
               
                  Europa-Kommissionen tilpligtes at betale AB Lietuvos geležinkeliai morarenter til den rentesats, som Den Europæiske Centralbank anvender på sine vigtigste refinansieringstransaktioner, forhøjet med 3,5 procentpoint, af beløbet på 850 565,76 EUR for perioden fra den 30. januar 2021 og indtil datoen for den faktiske betaling af hovedstolen.
               
            
                  —
               
               
                  I henhold til artikel 263 TEUF annulleres Europa-Kommissionens afgørelser af 26. april 2021 og 16. maj 2021.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Med det første anbringende gøres det gældende, at der er sket en tilsidesættelse af artikel 266, stk. 1, TEUF: Europa-Kommissionen har begået fejl i forbindelse med opfyldelsen af sin absolutte og ubetingede forpligtelse til at betale morarenter efter nedsættelsen af en af Kommissionen pålagt bøde, som blev midlertidigt betalt af sagsøgeren.
               
            
                  2.
               
               
                  Med det andet anbringende gøres det gældende, at en tilsidesættelse af artikel 266, stk. 1, TEUF har gjort Den Europæiske Union erstatningsansvarlig uden for kontraktforhold i henhold til artikel 266, stk. 2, TEUF sammenholdt med artikel 340, stk. 2, TEUF.
               
            
                  3.
               
               
                  Med det tredje anbringende gøres det gældende, at der er sket en tilsidesættelse af artikel 41, stk. 3, i chartret om grundlæggende rettigheder og artikel 340, stk. 2, TEUF. Sagsøgeren har anført, at en person skal have mulighed for at søge erstatning ikke blot for et faktisk tab, men også for tabt fortjeneste og renter.
               
            
                  4.
               
               
                  Med det fjerde anbringende gøres det gældende, at der er sket en tilsidesættelse af artikel 47 i chartret om grundlæggende rettigheder, idet domstolsbeskyttelsen i henhold til artikel 263 TEUF ikke er effektiv, hvis den berørte virksomhed ikke kan opnå renter af en med urette betalt bøde, efter at en ret har nedsat en bøde for overtrædelse af EU-konkurrencereglerne.
               
            
                  5.
               
               
                  Med det femte anbringende gøres det gældende, at der er sket en tilsidesættelse af artikel 266 TEUF og 340 TEUF samt artikel 41, stk. 3, og artikel 47 i chartret om grundlæggende rettigheder ved afgørelse af 26. april 2021 (1) og 16. maj 2021 (2), hvorved Kommissionen afslog at betale morarenter.
               
            
         (1)  Email fra Kommissionen til sagsøgeren af 26.4.2021, emne: Vedr.: Sag AT.39813 — Baltic Rail.
      
         (2)  Email fra Kommissionen til sagsøgeren af 16.5.2021, emne: Vedr.: Sag AT.39813 — Baltic Rail, som bekræfter den holdning, der kom til udtryk i emailen af 26.4.2021.